L 302/26
ET
Euroopa Liidu Teataja
22.11.2022
8.3.
Sõiduki tüübikinnitus ei muutu kehtetuks, kui sõiduki tootja lisab tüübikinnituse saanud sõidukile muudele eeskirjadele vastava kodu- või äriotstarbelise standardseadme (v.a mobiilsideseadmed) ja kui see paigalda­ takse, asendatakse või eemaldatakse vastavalt seadme ja sõiduki tootja soovitustele.
See ei takista sõiduki tootjat paigaldamast sideseadmeid vastavalt sõiduki tootja ja/või selliste sideseadmete tootja(te) paigaldus­ juhendile.
Sõiduki tootja esitab tõendid (kui katseasutus seda nõuab) selle kohta, et sellised saatjad ei kahjusta sõiduki toimimist.
Tõendiks võib olla avaldus, et võimsustase ja paigaldus on sellised, et käesoleva eeskirja häiringukindlustasemed tagavad piisava kaitse, kui mõju avaldab üksnes saatja töö, st kui saatja töö ei toimu koostoimes punktis 6 kirjeldatud katsetega.
Käesolev eeskiri ei luba kasutada sidesaatjat, kui selliste seadmete või nende kasutamise suhtes kehtivad muud nõuded.
9.
Toodangu vastavus nõuetele Toodangu nõuetele vastavuse järelevalve kord peab olema kooskõlas kokkuleppe liitega 2 (E/ECE/324E/ECE/TRANS/505/Rev.2) ja vastama järgmistele nõuetele.
9.1.
Käesoleva eeskirja alusel tüübikinnituse saanud sõidukid, selle osised või elektrilised/elektroonilised alakoostud peavad olema valmistatud nii, et need vastavad kinnitatud tüübile, täites punkti 6 ja (asjakohasel juhul) punkti 7 nõudeid.
9.2.
Sõiduki, selle osise või eraldi seadmestiku (toodangu) nõuetele vastavust kontrollitakse käesoleva eeskirja lisas 3A ja/või 3B esitatud tüübikinnitusteatis(t)es sisalduvate andmete põhjal.
9.3.
Kui tüübikinnitusasutus ei ole rahul tootja kontrollimiskorraga, kohaldatakse punktide 9.3.1, 9.3.2 ja 9.3.3 sätteid.
9.3.1.
Kui kontrollitakse seeriast võetud sõiduki, osise või elektrilise/elektroonilise alakoostu nõuetele vastavust, peetakse toodangut käesoleva eeskirja elektromagnetiliste lai- ja kitsasribahäiringutega seotud nõuetele vastavaks, kui mõõdetud tasemed ei ületa sõidukite puhul punktides 6.2.2.1, 6.2.2.2, 6.3.2.1, 6.3.2.2 ja (asjakohasel juhul) punktides 7.2.2.1, 7.2.2.2 ning elektriliste/elektrooniliste alakoostude puhul punktides 6.5.2.1, 6.6.2.1 ja (asjakohasel juhul) punktis 7.10.2.1 ettenähtud võrdluspiire üle 4 dB (60 %).
9.3.2.
Kui kontrollitakse seeriast võetud sõiduki, osise või elektrilise/elektroonilise alakoostu nõuetele vastavust, peetakse toodangut käesoleva eeskirja elektromagnetkiirgusega seotud häiringukindlusega seotud nõuetele vastavaks, kui sõiduki elektrilises/elektroonilises alakoostus ei esine otsese juhtimisega seotud halvenemist sõidukijuhile endale või teistele liiklejatele märgataval viisil, kui sõiduk on lisa 6 punktis 4 sätestatud olekus ja seda mõjutav väljatugevus (V/m) on kuni 80 % võrdluspiiridest, mis on sätestatud sõidukite jaoks punktis 6.4.2.1 ja (asjakohasel juhul) punktis 7.7.2.1 ning elektriliste/elektrooniliste alakoostude jaoks punktis 6.8.2.1 ja (asjakohasel juhul) punktis 7.18.2.1.
9.3.3.
Kui kontrollitakse seeriast võetud osise või eraldi seadmestiku nõuetele vastavust, peetakse toodangut käes­ oleva eeskirja juhtivuslike häiringute tekitamise ning nendega seotud häiringukindlusega seotud nõuetele vastavaks, kui osis või eraldi seadmestik ei kahjusta häiringukindlusega seotud funktsioonide toimimist määral, mis on ette nähtud punktis 6.9.1 ja (asjakohasel juhul) punktis 7.19.1 ning mis ei ületa punktis 6.7.1 ja (asjakohasel juhul) punktis 7.17.1 esitatud tasemeid.
10.
Karistused toodangu mittevastavuse korral
10.1.
Sõidukile, osisele või eraldi seadmestikule käesoleva eeskirja kohaselt antud tüübikinnituse võib tühistada, kui punktis 6 ja (asjakohasel juhul) punktis 7 sätestatud nõuded ei ole täidetud või valitud sõidukid ei läbi punktis 6 ja (asjakohasel juhul) punktis 7 ette nähtud katseid.
10.2.
Kui käesolevat eeskirja kohaldav kokkuleppeosaline tühistab tüübikinnituse, mille ta on varem andnud, teatab ta sellest kohe teistele käesolevat eeskirja kohaldavatele kokkuleppeosalistele, kasutades selleks käes­ oleva eeskirja lisades 3A ja 3B esitatud näidistele vastavat teatisevormi.
11.
Tootmise lõpetamine Kui tüübikinnituse omanik lõpetab käesoleva eeskirja kohaselt kinnituse saanud tüüpi sõiduki või elektrilise/ elektroonilise alakoostu tootmise, teatab ta sellest tüübikinnituse andnud tüübikinnitusasutusele, kes